Държавен вестник, бр. 37, 2010 г., стр. 17

БРОЙ  37	
Д Ъ Р Ж А В Е Н  В Е С Т Н И К 	
СТР.  17  
Отбелязвайки възможностите за използване 
на данни от регистрите за изпускане и пренос 
на замърсители, заедно със съответна здравна, 
екологична, демографска, икономическа или 
друг тип информация с цел по-добро разбиране 
на потенциалните проблеми, идентифициране 
на „горещи точки“, предприемане на преван­
тивни и намаляващи замърсяването мерки и 
определяне на приоритетите в управлението 
на околната среда, 
Отбелязвайки значението, което има опазва­
нето на поверителността относно идентифици­
рани или идентифицируеми физически лица при 
обработване на информацията, докладвана за 
целите на регистрите за изпускане и пренос на 
замърсители в съответствие с международните 
стандарти за защита на данните, 
Отбелязвайки също значението на разработ­
ването на международно съвместими системи 
от национални регистри за изпускане и пренос 
на замърсители с цел увеличаване сравнимостта 
на данните,
Вземайки предвид, че много страни – членки 
на Икономическата комисия за Европа, Евро­
пейската общност и страните по Северноаме­
риканското споразумение за свободна търговия 
предприемат действия за събиране на данни за 
изпускане и пренос на замърсители от различни 
източници и за предоставяне на тези данни за 
обществен достъп и отбелязвайки специално в 
тази област дългия и ценен опит на някои страни,
Отчитайки различните подходи, прилагани 
при съществуващите емисионни регистри, и 
необходимостта от избягване дублирането на 
усилия и отбелязвайки необходимостта от из­
вестна гъвкавост,
Настоявайки за постепенното развитие на 
национални регистри за изпускане и пренос 
на замърсители,
Настоявайки още за изграждането на връзки 
между националните регистри за изпускане и 
пренос на замърсители и други информационни 
системи с обществено значение,
се споразумяха за следното:
Член 1
Цел
Целта на този протокол е разширяване на 
обществения достъп до информация чрез съз­
даването на съгласувани, комплексни регистри 
за изпускане и пренос на замърсители (РИПЗ) 
с национално покритие и в съответствие с раз­
поредбите на този протокол, което да подпо­
могне участието на обществеността в процеса 
на вземане на решения в областта на околната 
среда и да допринесе за предотвратяване и 
намаляване замърсяването на околната среда.
Член 2
Определения
За целите на този протокол:
1. „Страна“ е, освен ако в текста не е по­
сочено друго, държава или организация за 
регионално икономическо сътрудничество по 
член 24, която се е съгласила да бъде обвързана 
с  разпоредбите на този протокол и за която 
протоколът е в сила; 
2. „Конвенция“ е Конвенцията за достъпа 
до информация, участието на обществеността 
в процеса на вземането на решения и достъпа 
до правосъдие по въпроси, свързани с околната 
среда, приета в Орхус, Дания, на 25 юни 1998 г.;
3. „Обществеността“ е едно или повече фи­
зически или юридически лица и техните асоци­
ации, организации и сдружения в съответствие 
с националното законодателство или практика; 
4. „Съоръжение“ е една или повече инста­
лации, разположени на една и съща или в 
съседни площадки, които са собственост или 
се експлоатират от едно и също физическо или 
юридическо лице;
5. „Компетентен орган“ е националният орган 
или органи или друга компетентна институция 
или институции, определени от страната да 
управляват системата на националния регистър 
за изпускане и пренос на замърсители;
6. „Замърсител“ е вещество или група веще­
ства, които могат да окажат вредно въздействие 
върху околната среда или здравето на човека 
поради своите свойства или поради постъпва­
нето им в околната среда; 
7. „Изпускане“ е всяко преднамерено или 
случайно, редовно или инцидентно постъпване 
на замърсители в околната среда в резултат 
на човешка дейност, включително разливане, 
излъчване, заустване, инжектиране, обезвреж­
дане или изхвърляне, или чрез канализационни 
системи без крайно пречистване на отпадъч­
ните води; 
8. „Пренос извън площадката“ е движение­
то извън границите на дадено съоръжение на 
замърсители или отпадъци, предназначени за 
обезвреждане или оползотворяване, и на за­
мърсители в отпадъчните води, предназначени 
за пречистване; 
9. „Неорганизирани източници“ са много­
бройни малки или разпръснати източници, от 
които в почвата, въздуха или водата може да 
бъдат изпуснати замърсители, чието комбини­
рано отрицателно въздействие върху тези ком­
поненти може да бъде значително и за които е 
икономически нецелесъобразно да се изискват 
доклади от всеки индивидуален източник;
10. Термините „национален“ и „с национал­
но покритие“, във връзка със задълженията на 
страните по този протокол, които са организации 
за регионално икономическо сътрудничество, 
се отнасят  до съответния регион, освен ако 
не е указано друго; 
11. „Отпадъци“ са вещества или предмети, 
които: 
(а) са обезвредени или оползотворени;
(b) предназначени за обезвреждане или 
оползотворяване; или